《寄怀靖江咏沂刘君，吴县慎修叶君，江阴梅修吴君，黻廷朱君三首 其一》
清代·夏子麟

回首苏台几旧盟，春华秋实各蜚声。光阴原似驹驰隙，世事真蜚棋在枰。

老骥雄心嗟伏枥，男儿伟业问屠鲸。澄清孟博今何有，未许蹉跎负此生。

作者简介：字炳，本邑长泾地蒲市里人。清末，醉心于康梁新学，入苏州高等师范学堂，以优等理科举人卒业。民国初，军阀混战，先生息影家园，从事教育，兴办蒲市里小学，后任教于无锡荣氏工商中学，苏州乐益女中，江阴县中，课馀以诗赋倾吐爱国之情。著有《思静室课馀剩墨》。